Die Gotthard-spoorwegtonnel (Duits:Gotthardtunnel, Italiaans:Galleria del San Gottardo) is 'n spoorwegtonnel in die Alpe in Switserland. Dit is 15,003 km lank en verbind Göschenen met Airolo. Dit is die eerste tonnel deur Saint Gotthard-massief. Daar is voorsiening gemaak vir 'n dubbele spoorlyn in die tonnel met die Europese spoorwydte. Toe die tonnel in 1882 oopgestel is, was dit die langste tonnel ter wêreld. Die tonnel se noordelik ingang is by Göschenen (1106 m) en die hoogste punt (1151 m) word bereik na ongeveer 8 km. Na 'n verdere twee kilometer word die grens tussen die Uri en Ticino kantons oorgesteek. Na 'n verdere 5 km eindig die tonnel by Airolo (1142 m). Dit neem treine ongeveer sewe tot agt minute om die afstand af te lê. Die tonnel is gebou vanaf 1871 tot 1881 en dinamiet is in die konstruksiewerk gebruik. Dit was die eerste keer dat dinamiet gebruik is vir die bou van tonnels. Gotthard-basistonnel St. Gotthardpas Eisenbahnatlas Schweiz. Verlag Schweers + Wall GmbH. 2012. p. 34. ISBN 978-3-89494-130-7.